Hartklop 10 Feb 2019 - NG Gemeente Onrusrivier
Hartklop 10 Feb 2019
February 8, 2019 by Site Admin
Liewe LIGweerkaatsers, my hart loop oor van dankbaarheid en verwondering!! Toe ons besluit het om hierdie maand te fokus op Godstories en Geleenthede, het ek gedink ons sal seker ‘n hele paar goed kan insit – Onrusgemeente woel mos. Maar ek sit hier vanoggend totaal oorweldig deur die wonder van God en hoe HY deur mense ‘n groot verskil maak – elk op sy eie klein manier.
Daarom nooi ek u almal uit om verseker eers ‘n koffie of tee te skink (of iets koelers) en dan die Hartklop te vat en gaan lees hom rustig deur. Hy het absoluut ontplof met soveel plekke waar die Heilige Gees mense inspireer, waar nuwe geleenthede begin het, waar daar nuwe lewe is! Ek nooi u om dan ook saam met ons die Here te dank vir elke artikel, vir elke lyntjie, vir elke persoon en geleentheid. Kom ons bid saam vir die hele Hartklop, sommers so terwyl u lees. Mag u elkeen oor daardeur verryk word en dat u sal opstaan en net weet: Ek wil ook deel wees hiervan! Welkom, ons wag vir u!
Hierdie Sondagoggend nooi ons “teacher” Clifford u almal uit om verder saam te gesels oor water met die tema: ‘n Kerk van die eerste water. Kom ons verwonder ons verder hierdie Sondag oor die Lewende Water wat vanuit die Heiligdom kom.
Sondagaand is die Teentrix en jongmense weer aan om 18h00 en onthou, hierdie is beslis nie net vir jongmense nie, ons nooi graag alle ouers en wel, eintlik almal uit! Kom geniet die energie en opgewondenheid oor Jesus saam met ons.
Mag u elkeen hierdie komende naweek en week tyd maak om oomblikke by water te gaan sit en u te verwonder oor ons Vader God. (Onthou om jou Hartklop saam te vat vir lekker bid!)
Kliek hier om die Hartklop af te laai (2.1 Mb)